OpenLLM-France/wikimedia huggingface dataset:
# Birgit Fischer

Birgit Fischer, també coneguda com a Birgit Fischer-Schmidt, (Brandenburg an der Havel, República Democràtica Alemanya, 1962) és una piragüista alemanya, ja retirada.
Considerada una de les millors piragüistes de la història, al llarg de la seva carrera ha guanyat 12 medalles olímpiques i 38 medalles mundialistes.

## Biografia

Va néixer el 25 de febrer de 1962 a la ciutat de Brandenburg an der Havel, població situada a l'estat de Brandenburg i que en aquells moments formava part de la República Democràtica Alemanya i que avui en dia forma part d'Alemanya.
Es casà amb el piragüista i medallista olímpic Jörg Schmidt (del qual posteriorment es divorcià), és cunyada de la nadadora i medallista Sarina Hülsenbeck i tieta de la piragüista i medallista Fanny Fischer.

## Carrera esportiva

Va participar, als 18 anys, en els Jocs Olímpics d'Estiu de 1980 realitzats a Moscou (Unió Soviètica), on en representació de la República Democràtica Alemanya (RDA) aconseguí guanyar la prova femenina del K-1 500 metres. No pogué participar en els Jocs Olímpics d'estiu de 1984 realitzats a Los Angeles (Estats Units) a conseqüència del boicot polític realitzat pel seu país. En els Jocs Olímpics d'Estiu de 1988 celebrats a Seül (Corea del Sud) aconseguí guanyar tres medalles: la medalla d'or en les proves de K-2 i K-4 500 metres femenins i la medalla de plata en la prova de K-1 500 metres.
Després de la caiguda del Mur de Berlín va participar, en representació de l'Alemanya unificada en els Jocs Olímpics d'Estiu de 1992 celebrats a Barcelona (Catalunya), on aconseguí guanyar la medalla d'or en la prova de K-1 500 metres i la medalla de plata en el K-2 500 metres. En els Jocs Olímpics d'Estiu de 1996 realitzats a Atlanta (Estats Units) guanyà la medalla d'or en la prova de K-4 50 metres i la medalla de plata en el K-2 500 metres, finalitzant així mateix quarta en la prova del K-1 500 metres. En els Jocs Olímpics d'Estiu de 2000 realitzats a Sydney (Austràlia) aconseguí guanyar dues medalles d'or en les proves de K-2 i K-4 500 metres. En els Jocs Olímpics d'Estiu de 2004 realitzats a Atenes (Grècia), la seva última participació olímpica als 42 anys, aconseguí guanyar la medalla d'or en el K-4 500 metres i la medalla de plata en el K-2 50 metres.
Al llarg de la seva carrera ha guanyat 38 medalles, un rècord igualat amb Katalin Kovács, en el Campionat del Món de piragüisme, entre elles 28 medalles d'or, 6 medalles de plata i 4 medalles de bronze.

## Enllaços externs

* (alemany) Portal personal
# Aircel Chennai Open 2010

El Torneig de Chennai 2010, també és conegut com a Aircel Chennai Open 2010, una competició tennística masculina disputada sobre pista dura i que pertany a les sèries 250 de l'ATP. La 15a edició del torneig es va celebrar entre el 4 i l'11 de gener del 2010 al SDAT Tennis Stadium de Chennai, Índia.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | R. Ginepri | 6$^3$ | 4 | |
| | L. Lacko | 7 | 6 | | | L. Lacko | 6$^3$ | 5 |
| | K. Kim | 6$^3$ | 2 | | 5 | D. Sela | 7 | 7 |
| 5 | D. Sela | 7 | 6 | | | | | | 5 | D. Sela | 4 | 6 | 5 |
| 3 | S. Wawrinka | 6 | 6 | | | | | | 3 | S. Wawrinka | 6 | 2 | 7 |
| | M. Russell | 3 | 4 | | 3 | S. Wawrinka | 7 | 6 | | | | | |
| | S. Robert | 6$^7$ | 3 | | 7 | M. Berrer | 6⁵ | 4 | | | | | |
| 7 | M. Berrer | 7 | 6 | | | | | | | | | | | 3 | S. Wawrinka | 6² | 6$^3$ |
| | T. de Bakker | 6 | 6 | | | | | | | | | | | 2 | M. Čilić | 7 | 7 |
| | R. Haase | 3 | 4 | | | T. de Bakker | 5 | 5 | | | | | |
| WC | S. Devvarman | 2 | 1 | | 4 | J. Tipsarević | 7 | 7 | | | | | |
| 4 | J. Tipsarević | 6 | 6 | | | | | | 4 | J. Tipsarević | 1 | 2 | |
| | J. Hájek | 4 | 2 | | | | | | 2 | M. Čilić | 6 | 6 | |
| | S. Giraldo | 6 | 6 | | | S. Giraldo | 6$^3$ | 1 | | | | | |
| | M. Granollers | 7 | 3 | 4 | 2 | M. Čilić | 7 | 6 |
| 2 | M. Čilić | 6$^3$ | 6 | 6 | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | Yves Allegro Stanislas Wawrinka | 2 | 2 | |
| | Lu Yen-hsun Janko Tipsarević | 6 | 6 | | | Lu Yen-hsun Janko Tipsarević | 6 | 4 | [10] |
| WC | Somdev Devvarman Sanam Singh | 6 | 6 | | WC | Somdev Devvarman Sanam Singh | 3 | 6 | [5] |
| | Jeff Coetzee Rogier Wassen | 2 | 3 | | | | | | | | Lu Yen-hsun Janko Tipsarević | 5 | 2 |
| | Colin Fleming Ken Skupski | 4 | 6 | [10] | | | | | | 2 | Marcel Granollers Santiago Ventura | 7 | 6 |
| | Mahesh Bhupathi Rohan Bopanna | 6 | 3 | [2] | | Colin Fleming Ken Skupski | 6 | 3 | [8] |
| WC | Yuki Bhambri Carles Moyà | 5 | 1 | | 2 | Marcel Granollers Santiago Ventura | 3 | 6 | [10] |
| 2 | Marcel Granollers Santiago Ventura | 7 | 6 | | | | | | |

## Enllaços externs

* Web oficial
* Quadre individual masculí
* Quadre doble masculí
Chennai / Poona :
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2022
2023 :
ATP World Tour 2010
< 2009
2011 > :
ATP World Tour Finals, Londres :
# Bhatgaon (Nepal)

Bhatgaon o Bhaktapur és una ciutat del Nepal a 8 km de Katmandú, a la vall de Katmandú. El nom vol dir "Ciutat dels devots"; en nepali bhasa és anomenada Khwapa i coloquialment Bhatgaon.
Bhaktapur fou el més important dels tres regnes newars de la vall de Katmandú (els altres eren Patan i Katmandú) al segle XVII; els conflictes de la dinastia Mall de Bhaktapur amb els dos regnes veïns van provocar la conquesta pels gurkhes el 1768-1769.
La seva població actual és d'uns tres-cents mil habitants de majoria newar (el 1901 la població era d'uns 30.000). La ciutat inclou un palau en bon estat i una ciutat vella central, conservada mercès a la cooperació alemanya.
# Sant Pèire (Alps de l'Alta Provença)

Sant Pèire (en francès Saint-Pierre) és un municipi francès situat al departament dels Alps de l'Alta Provença i a la regió de Provença – Alps – Costa Blava.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 198 | 109 | 179 | 162 | 199 | 144 | 180 | 199 | 207 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 182 | 146 | 145 | 145 | 127 | 139 | 124 | 93 | 105 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 111 | 107 | 119 | 97 | 118 | 107 | 98 | 104 | 91 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 53 | 51 | 37 | 50 | 71 | 73 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1983- | Michel Chièr | Divers droite |

## Referències

* ↑ Topònims occitans dels Alps de l'Alta Provença
# Bisacquino

Bisacquino (sicilià Busacchinu) és un municipi italià, dins de la ciutat metropolitana de Palerm. L'any 2007 tenia 5.119 habitants. Limita amb els municipis de Caltabellotta (AG), Campofiorito, Chiusa Sclafani, Contessa Entellina, Corleone, Giuliana, Monreale, Roccamena, Sambuca di Sicilia (AG).

## Administració

Llista d'alcaldes :
| Període | Identitat | Partit |
| 2006- | Filippo Contorno | Centreesquerra |

## Personatges il·lustres

* Frank Capra, director de cinema nord-americà d'origen sicilià
* Vito Cascio Ferro, un dels primers caps de la màfia siciliana
# Ajax (Ontario)

Ajax (93,104 habitants l'any 2006) és un poble ubicat al Golden Horseshoe del sud d'Ontario, Canadà.
Ajax és part de l'Àrea Metropolitana de Toronto i del Municipi Regional de Durham. Està aproximadament a 25 kilòmetres a l'est de Toronto, a les ribes del llac Ontario, i està envoltat per la ciutat de Pickering a l'oest i al nord, i pel poble de Whitby a l'est.
Viccionari
# Bhavnagar

Bhavnagar o Bhaunagar (gujarati ભાવનગર, hindi भावनगर, és una ciutat de l'Índia al Gujarat, capital abans del principat de Bhavnagar i modernament del districte de Bhavnagar. És la sisena ciutat del Gujarat en nombre d'habitants, i segons el cens del 2001 la població era de 510.958 habitants.

## Història

Vegeu: Principat de Bhavnagar

## Llocs interessants

* Temple Takhteshwar
* Palau Nilambag Palace
* Costa de Ghogha (a 22 km)
* Parc Victoria
* Nava Bandar (Nou Port)
* Biblioteca Barton
* Darbargadh
* Ganga Deri (Ganga Jalia Talav)
* Llac Gaurishankar (Bor Talav)
* Monument a Gandhi
* Aksharwadi
* Piram Bet, coves amb fòssils

## Enllaços externs

* Dinastia Gohil
* Fotos antigues
* Bhavnagar, vídeo
# Canet (Lleida)

Canet és una partida de l'Horta de Lleida, de Lleida.

## Origen del nom

El terme Canet prové del llatí Cannetum, que vol dir canyar, lloc poblat de canyes. Apareix per primer cop documentat el 944 "afrontat ... de meridie in rio uel in ipso caneddo". Aquesta és la teoria més probable sobre l'origen del nom de la partida.
Una segona teoria parla de l'origen provinent del canet recipient, car en català antic un canet era un recipient per contenir líquids amb l'origen del nom derivat dels recipients prehistòrics quan l'home emprava un tall de canya com a recipient. Això juntament amb la presència al terme d'un antic molí d'oli n'explicaria el nom.
Una tercera teoria, basada en l'etimologia popular, parla de la derivació en diminutiu del mot Ca (Gos), i una quarta d'un origen on un Canet seria un petit turó, com efectivament en trobem un al terme, amb 247,4 metres d'elevació sobre el nivell del mar.
Des de temps immemorials hom aprofità la Font de Canet per abeurar-se.
El pas per la partida de la Séquia del Secà, o "del Cap", provinent del Canal de Pinyana, permet als habitants l'explotació de conreus d'arbres fruiters.
És una zona de molt baixa població, que suporta l'encreuament entre les autovies A-14 i A-2 al bell mig del terme.

## Geografia

| | Torrefarrera | Camp-Rodó |
| Alpicat | | Cunillars |
| Partida d' Alpicat | Peixa-Sommès | Montcada |
Limita:
* Al nord amb el terme municipal del Torrefarrera.
* Al nord-est amb la partida de Camp-Rodó.
* A l'est amb la partida de Cunillars.
* Al sud-est amb la partida de Montcada.
* Al sud amb la partida de Peixa-Sommès.
* Al sud-oest amb la Partida d'Alpicat.
* A l'oest amb el terme municipal d'Alpicat.

## Referències

* ↑ Joan Coromines. Onomasticon Cataloniae. Volum III. Edicions Curial. Barcelona 1995. ISBN 978-84-7256-902-7
* ↑ Glossarium Mediae Latinitatis Cataloniae
* ↑ Gran Enciclopèdia Catalana. Edició Digital.
* ↑ http://web.udl.cat/usuaris/c4083907/2008-HIL-Web/Moli%20d%27oli%20de%20Canet.jpg%5BEnllaç+no+actiu%5D
* ↑ Institut Català de Cartografia.
* ↑ Pascual Madoz. Diccionario geográfico-estadístico-histórico de España y sus posesiones de ultramar. Volum X. Estudio Literario-Tipográfico de P.Madoz y L.Sagasti. Madrid 1845. ISBN 84-9761-572-7

## Enllaços externs

* Mapa general de Lleida. Partides Arxivat 2011-07-20 a Wayback Machine. Seleccioneu "Partides" dins de "Bàsics".
* Oficina municipal de l'Horta de Lleida Arxivat 2010-09-21 a Wayback Machine.
* Institut Català de Cartografia
Viccionari
# Graphiurus walterverheyeni

Graphiurus walterheyeni és una espècie de mamífer rosegador de la família dels lirons. És endèmic de la República Democràtica del Congo. S'assembla a G. crassicaudatus, una espècie més grossa, i G. lorraineus, que viu a la mateixa zona i té una mida similar. El seu pelatge dorsal és uniformement de color marró vermellós, mentre que el ventral és de color gris. El seu nom específic, walterverheyeni, fou triat en honor del mastòleg belga Walter Verheyen.

## Referències

* ↑ Holden, M. E.; Levine, R. S. 2009. «Chapter 9. Systematic Revision of Sub-Saharan African Dormice (Rodentia: Gliridae: Graphiurus) Part II: Description of a New Species of Graphiurus from the Central Congo Basin, Including Morphological and Ecological Niche Comparisons with G. crassicaudatus and G. lorraineus Arxivat 2014-04-13 a Wayback Machine.». Bulletin of the American Museum of Natural History, 331: 314-355.
Espècies vivents de lirons :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Glirinae :
Graphiurinae :
Leithiinae :
Categoria :
# Al·losàurids

Els al·losàurids (Allosauridae) foren una família de dinosaures teròpodes carnívors de mida mitjana-gran. Visqueren durant els períodes Juràssic superior i Cretaci inferior. La família incloïa els gèneres Saurophaganax, Allosaurus, i el poc conegut Antrodemus. Algunes innovacions evolutives clau dels al·losàurids són la cara uniformement arrodonida, la punta medialment aplanada del maxil·lar inferior, uns alvèols dentals que s'estenien fins al darrere de la cara, un crani expandible, una morfologia esvelta però robusta, potes llargues i compactes, cues rígides i una "bota" expandida a l'extrem del pubis.
# Anòt

Anòt (en francès Annot) és un municipi francès situat al departament dels Alps de l'Alta Provença i a la regió de Provença – Alps – Costa Blava.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1190 | 1072 | 1068 | 1160 | 1292 | 1197 | 1178 | 1149 | 1144 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1161 | 1162 | 1137 | 1140 | 989 | 1036 | 1069 | 1046 | 1015 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1096 | 1473 | 1109 | 825 | 978 | 992 | 1018 | 1018 | 920 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 920 | 746 | 859 | 1035 | 1053 | 988 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1983-2001 | Yves Bono | Divers droite |
| 2001- | Jean Ballester | Divers droite |

## Referències

* ↑ Topònims occitans dels Alps de l'Alta Provença
# Drogheda

Drogheda (en irlandès Droichead Átha) és una ciutat de la República d'Irlanda, situada al Comtat de Louth. Està situada a la desembocadura del riu Boyne i és un important port industrial. Darrerament s'està convertint en una ciutat dormitori de Dublín.

## Història

Drogheda fou fundada com a dues ciutats separades, Drogheda-in-Meath (amb carta municipal de 1194) i Drogheda-in-Oriel (o 'Uriel') al comtat de Louth. En 1412 les dues ciutats es van unir i Drogheda esdevingué un 'Comtat Corporatiu'. Fou una de les principals ciutats de The Pale. Va acollir diverses reunions del Parlament d'Irlanda, com la que va aprovar la Llei de Poyning (1494) i durant la Guerra de les Dues Roses hi fou executat el comte de Desmond (1488). Va patir diversos setges durant les Guerres Confederades d'Irlanda (1641 i 1649) i fou escenari de la batalla del Boyne el 1691.

## Personatges il·lustres

* Pierce Brosnan
* Drogheda United F.C.

## Agermanaments

* Bronte (Sicília)

## Enllaços externs

* (anglès) Drogheda On the Boyne Tourist Office
* (anglès) Drogheda Borough Council Arxivat 2005-03-08 a Wayback Machine.
# Bisbat d'Ecatepec

El bisbat d'Ecatepec (castellà: Diócesis de Ecatepec, llatí: Dioecesis Ecatepecensis) és una seu de l'Església Catòlica a Mèxic, sufragània de l'arquebisbat de Tlalnepantla, i que pertany a la regió eclesiàstica Metro-Circundante. L'any 2013 tenia 1.488.000 batejats sobre una població d'1.774.000 habitants. Actualment està regida pel bisbe Óscar Roberto Domínguez Couttolenc, M.G.

## Territori

La diòcesi comprèn el municipi d'Ecatepec i la part oriental del municipi de Tlalnepantla, de l'estat mexicà de Mèxic.
La seu episcopal és la ciutat d'Ecatepec, on es troba la catedral del Sagrat Cor de Jesús.
El territori s'estén sobre 204  km², i està dividit en 97 parròquies. La diòcesi comprèn una zona densament poblada a la perifèria de Ciutat de Mèxic, amb una població generalment pobre i zones de pobresa extrema.

## Història

La diòcesi va ser erigida el 28 de juny de 1995, mitjançant la butlla Ad curam pastoralem del Papa Joan Pau II, prenent el territori del bisbat de Texcoco i de l'arquebisbat de Tlalnepantla.
El 8 de juliol de 2003 cedí una porció del seu territori per tal que s'erigís el bisbat de Valle de Chalco.

## Cronologia episcopal

* Onésimo Cepeda Silva (28 de juny de 1995 - 7 de maig de 2012 jubilat)
* Óscar Roberto Domínguez Couttolenc, M.G., des del 17 de juliol de 2012

## Estadístiques

A finals del 2013, la diòcesi tenia 1.488.000 batejats sobre una població d'1.774.000 persones, equivalent al 83,9% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1997 | 3.235.000 | 3.860.000 | 83,8 | 103 | 91 | 12 | 31.407 | 20 | 31 | 126 | 79 |
| 1999 | 3.500.000 | 4.126.033 | 84,8 | 106 | 96 | 10 | 33.018 | 19 | 18 | 136 | 82 |
| 2004 | 3.400.000 | 4.300.000 | 79,1 | 125 | 108 | 17 | 27.200 | 4 | 21 | 12 | 89 |
| 2006 | 3.400.000 | 4.300.000 | 79,1 | 129 | 112 | 17 | 26.356 | 4 | 21 | 12 | 89 |
| 2013 | 1.488.000 | 1.774.000 | 83,9 | 173 | 160 | 13 | 8.601 | 23 | 31 | 72 | 97 |

## Fonts

* Anuari pontifici del 2014 i anteriors, publicat a www.catholic-hierarchy.org a la pàgina Diocese of Ecatepec (anglès)
* Pàgina oficial de la diòcesi Arxivat 2011-10-15 a Wayback Machine. (castellà)
* Esquema de la diòcesi a www.gcatholic.org (anglès)
* Butlla Ad curam pastoralem (llatí)
# Akademisk Boldklub

L'Akademisk Boldklub o AB és un club de futbol danès de la ciutat de Copenhaguen.

## Història

El club va ser fundat el 1889 per un grup d'acadèmics de la universitat. Fou un dels clubs dominants del futbol danès a inicis del segle xix amb 9 campionats danesos entre el 1919 i el 1967.
Un dels més cèlebres futbolistes del club fou Harald Bohr, germà del científic Niels Bohr, qui també arribà a jugar alguns partits de porter. Altres futbolistes famosos del club foren Knud Lundberg i Karl Aage Hansen, que jugaren al club després de la Segona Guerra Mundial, període en què el club guanya 4 títols en 10 anys.
A partir dels anys 70 i sobretot des de la introducció del professionalisme als anys 80, el club deixà de ser dels punters del futbol danès, a excepció de finals dels 90 on el club jugà a primera divisió i guanyà la copa del 1998-99.

## Palmarès

* Lliga danesa de futbol (9): 1919, 1921, 1937, 1943, 1945, 1947, 1951, 1952, 1967
* Copa danesa de futbol (1): 1998-99
* Supercopa danesa de futbol (1): 1999
* 51 temporades a la primera divisió danesa
* 29 temporades a la segona divisió danesa
* 11 temporades a la tercera divisió danesa

## Enllaços externs

* (danès) Web oficial
# Biancavilla

Biancavilla (sicilià Biancavilla) és un municipi italià, situat a la regió de Sicília i a la ciutat metropolitana de Catània. L'any 2007 tenia 23.433 habitants. Limita amb els municipis d'Adrano, Belpasso, Bronte, Castiglione di Sicilia, Centuripe (EN), Maletto, Nicolosi, Paternò, Ragalna, Randazzo, Sant'Alfio, Santa Maria di Licodia i Zafferana Etnea.

## Administració

Llista d'alcaldes :
| Període | Identitat | Partit |
| 2006- | Giuseppe Glorioso | PD |
# Fukomys amatus

Fukomys amatus és una espècie de mamífer rosegador de la família de les rates talp. Viu a Zàmbia i la República Democràtica del Congo. En el passat se'l considerava una subespècie de Cryptomys hottentotus. Dins del gènere Fukomys, el seu parent més proper és un clade format per F. anselli, F. kafuensis, F. damarensis i F. darlingi.

## Referències

* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
* ↑ Oliveriusová, L.; Němec, P.; Králová, Z.; Sedláček, F «Magnetic compass orientation in two strictly subterranean rodents: learned or species-specific innate directional preference?» (PDF) (en anglès). The Journal of Experimental Biology, 215, pàg. 3.649-3.654.
# Macapá

Macapá és un municipi brasiler, capital de l'estat d'Amapá. És la darrera gran ciutat que banya el riu Amazones abans de desembocar a l'Atlàntic.
La població estimada en 2003 era de 318.761 habitants i la superfície és de 6 663 km², el que resulta en una densitat demogràfica de 49,75 hab/km². La ciutat se situa en la latitud 00° 02' 18.84" N i longitud 51° 03′ 59.10″ W. El seu clima és equatorial calent i humit, amb temperatures que arriben a 32,6 °C i mínima 20 °C. La sensació tèrmica durant l'estiu pot arribar fins a 45 °C a causa de l'alta humitat.

## Referències

* ↑ «Macapá». GEC. [Consulta: 21 desembre 2024].
* ↑ «Macapá | Amazon River, Amazon Rainforest & Capital City» (en anglès). Britannica. Arxivat de l'original el 2024-12-07. [Consulta: 21 desembre 2024].
* ↑ «Macapá» (en portuguès). Cidades. IBGE. Arxivat de l'original el 2019-09-01. [Consulta: 21 desembre 2024].

## Vegeu també

* Estadi Milton de Souza Corrêa
# Alonh

Alonh (en francès Allons) és un municipi francès situat al departament dels Alps de l'Alta Provença i a la regió de Provença – Alps – Costa Blava.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 330 | 350 | 359 | 467 | 488 | 517 | 466 | 408 | 378 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 355 | 340 | 315 | 284 | 292 | 277 | 272 | 214 | 195 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 173 | 194 | 187 | 179 | 176 | 163 | 145 | 112 | 96 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 61 | 64 | 65 | 62 | 73 | 81 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1983- | Élie Galfard | Divers gauche |

## Referències

* ↑ Topònims occitans dels Alps de l'Alta Provença
# Bisbat d'Ensenada

El bisbat d'Ensenada (castellà: Diócesis de Ensenada, llatí: Dioecesis Sinuensis) és una seu de l'Església Catòlica a Mèxic, sufragània de l'arquebisbat de Tijuana, i que pertany a la regió eclesiàstica Noroeste. L'any 2014 tenia 447.000 batejats sobre una població de 567.000 habitants. Actualment està regida pel bisbe Rafael Valdéz Torres.

## Territori

La diòcesi es troba a la part septentrional de l'estat mexicà de la Baixa Califòrnia, i comprèn únicament el municipi d'Ensenada, el més gran de Mèxic.
La seu episcopal és la ciutat d'Ensenada, on es troba la catedral de la Mare de Déu de Guadalupe.
El territori s'estén sobre 52.646 km², i està dividit en 28 parròquies.

## Història

La diòcesi va ser erigida el 27 de gener de 2007, mitjançant la butlla Venerabiles Fratres del Papa Benet XVI, prenent el territori del bisbat de Mexicali i de l'arquebisbat de Tijuana.

## Cronologia episcopal

* Sigifredo Noriega Barceló (27 de gener de 2007 - 2 d'agost de 2012 nomenat bisbe de Zacatecas)
* Rafael Valdéz Torres, des del 21 de maig de 2013

## Estadístiques

A finals del 2013, la diòcesi tenia 447.000 batejats sobre una població de 567.000 persones, equivalent al 78,8% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 2007 | 621.346 | 658.899 | 94,3 | 43 | 25 | 18 | 14.449 | | | 72 | 23 |
| 2012 | 443.000 | 562.000 | 78,8 | 48 | 32 | 16 | 9.229 | | 18 | 87 | 28 |
| 2013 | 447.000 | 567.000 | 78,8 | 50 | 32 | 18 | 8.940 | | 20 | 71 | 28 |

## Fonts

* Anuari pontifici del 2014 i anteriors, publicat a www.catholic-hierarchy.org a la pàgina Diocese of Ensenada (anglès)
* Pàgina oficial de la diòcesi (castellà)
* Esquema de la diòcesi a www.gcatholic.org (anglès)
* Butlla Venerabiles Fratres (llatí)
* Butlletí de la Sala Stampa Vaticana sobre l'erecció de la diòcesi (italià)
# Akira Kaji

Akira Kaji (Prefectura de Hyogo, Japó, 13 de gener de 1980) és un futbolista japonès.

## Selecció japonesa

Akira Kaji va disputar 64 partits amb la selecció japonesa.

## Enllaços externs

* National Football Teams
* Japan National Football Team Database